11 गांवों के स्कूल समिति प्रबंधकों की सिसाना स्कूल में हुई बैठक
आसपास के विभिन्न गांवों में स्थित 11 सरकारी स्कूलों के प्रबंधकों की बैठक सिसाना गांव में स्थित राजकीय कन्या वरिष्ठ माध्यमिक विद्यालय में आयोजित की गई। बैठक की अध्यक्षता प्राचार्य सुरेश नांदल ने की।
इसमें मास्टर ट्रेनर सुधीर सरोहा ने एसएमसी बनाए जाने के उद्देश्य के बारे में विस्तार से जानकारी दी। उन्होंने कहा कि मिड-डे-मिल की मात्रा, गुणवत्ता, बर्तनों की सफाई, रसोई घर की सफाई का समय-समय पर निरीक्षण किया जाना चाहिए। विद्यालय को मिलने वाली ग्रांट एवं उसके उपयोग पर नजर रखनी चाहिए। इस अवसर पर शिक्षा के अधिकार के बारे में विस्तार से जानकारी दी गई। बीआरसी किरण ने अभिभावकों को शिक्षकों के प्रति सकारात्मक रवैया अपनाने की अपील की। प्रशिक्षण कार्यक्रम जगदेव सिंह की देखरेख में आयोजित किया गया।
hin_Deva hin_Deva hin_Deva